CELEX: 62011CN0533
Language: da
Date: 2011-10-19 00:00:00
Title: Sag C-533/11: Sag anlagt den 19. oktober 2011 — Europa-Kommissionen mod Kongeriget Belgien

28.1.2012   
            
            
               DA
            
            
               Den Europæiske Unions Tidende
            
            
               C 25/29
            
         
      Sag anlagt den 19. oktober 2011 — Europa-Kommissionen mod Kongeriget Belgien
      (Sag C-533/11)
      (2012/C 25/51)
      Processprog: fransk
      
         Parter
      
      
         Sagsøger: Europa-Kommissionen (ved S. Pardo Quintillán og A. Marghelis, som befuldmægtigede)
      
         Sagsøgt: Kongeriget Belgien
      
         Sagsøgerens påstande
      
      
                  —
               
               
                  Det fastslås, at Kongeriget Belgien har tilsidesat sine forpligtelser i henhold til artikel 260, stk. 1, i traktaten om Den Europæiske Unions funktionsmåde, idet det ikke har gennemført alle nødvendige foranstaltninger til opfyldelse af den dom, der blev afsagt af Domstolen den 8. juli 2004 i sag C-27/03.
               
            
                  —
               
               
                  Kongeriget Belgien tilpligtes at betale Kommissionen den foreslåede tvangsbøde på 55 836 EUR pr. dag, hvormed opfyldelsen af den dom, der blev afsagt den 8. juli 2004 i sag C-27/03 forsinkes, regnet fra afsigelsen af dommen i denne sag, og indtil dommen i sag C-27/03 er opfyldt.
               
            
                  —
               
               
                  Kongeriget Belgien tilpligtes at betale Kommissionen et fast beløb pr. dag på 6 204 EUR regnet fra afsigelsen dommen af 8. juli 2004 i sag C-27/03 indtil afsigelsen af dommen i denne sag, eller indtil dommen i sag C-27/03 er opfyldt, såfremt opfyldelsen heraf sker først.
               
            
                  —
               
               
                  Kongeriget Belgien tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Kommissionen har til støtte for søgsmålet gjort gældende, at hvad angår hovedstadsregionen Bruxelles og seks byområder med over 10 000 PE i regionen Vallonien er kloaknettene til opsamling af byspildevand hidtil ikke bragt i overensstemmelse med kravene i artikel 3, stk. 1, i Rådets direktiv 91/271/EØF af 21. maj 1991 om rensning af byspildevand (1).
      Hvad angår hovedstadsregionen Bruxelles, et byområde med over 10 000 PE i regionen Flandern, og byområder med over 10 000 PE i regionen Vallonien opfylder systemerne til rensning af dette spildevand, som udledes i følsomme områder, ikke forskrifterne i artikel 5, stk. 2 og 3, i direktiv 91/271/EØF.
      Kommissionen udleder heraf, at Belgien hidtil ikke har vedtaget de nødvendige bestemmelser til fuldstændigt at opfylde Domstolens dom af 8. juli 2004.
      
         (1)  EFT L 135, s. 40.